Lauka ilzīte

Lauka ilzīte (Anthemis arvensis) ir augu suga, kuras dabiskais izplatības areāls ir  Dienvideiropā, taču suga ir plaši izplatījusies ziemeļu virzienā, kā arī ieviesusies citos kontinentos. Latvijā suga ir sastopama reti visā valsts teritorijā, kur atsevišķi eksemplāri un nelielas grupas aug dažādās izmīdītās pļavās, atmatās, sējumos, ganībās, arī nezālienēs un ceļmalās.

 Apraksts 
Lauka ilzīte ir viengadīgs 15—50 cm garš, stāvs, stīvs, zarains un parasti kails lakstaugs. Uz stublāja pamīšus un skraji izvietotas 3—6 cm garas lapas, kas ir vairākkārt plūksnaini dalītas šauri lancetiskās vai lineārās plūksnās. Ziedu kurvīši ir pa vienam garu zaru (ziedkātu) galā. Vīkala lapas strupas, apmatotas, vairākās rindās. Plēkšņlapiņas gludas, galā smailas, visplatākās augšpus vidus, novietotas pa visu kurvīša gultni. Kurvītim ārmalā ir balti, galā trīszobaini sievišķie mēlziedi, bet centrā dzelteni divdzimumu stobrziedi, kā irbulis parasti garāks nekā stobrveida vainags. Auglis ir rievains, otrādi konusveidīgs sēklenis. Zied no maija beigām līdz augustam.

 Atsauces 

 Ārējās saites 

Kategorija:Latvijas flora
Kategorija:Ilzītes